Document ID: 32005D0743

ΑΠΌΦΑΣΗ ΤΗΣ ΕΠΙΤΡΟΠΉΣ
της 19ης Οκτωβρίου 2005
που επιτρέπει στα κράτη μέλη να παρατείνουν τη διάρκεια των προσωρινών εγκρίσεων οι οποίες έχουν χορηγηθεί για τις νέες δραστικές ουσίες boscalid, indoxacarb, spinosad και Spodoptera exigua nuclear polyhedrosis virus
[κοινοποιηθείσα υπό τον αριθμό Ε(2005) 4002]
(Κείμενο που παρουσιάζει ενδιαφέρον για τον ΕΟΧ)
(2005/743/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 8 παράγραφος 1 τέταρτο εδάφιο,
Εκτιμώντας τα ακόλουθα:
(1)
Σύμφωνα με το άρθρο 6 παράγραφος 2 της οδηγίας 91/414/ΕΟΚ, τον Απρίλιο του 2001 η Γερμανία παρέλαβε αίτηση από την εταιρεία BASF AG για την καταχώριση της δραστικής ουσίας boscalid (πρώην ονομασία: nicobifen) στο παράρτημα Ι της οδηγίας 91/414/ΕΟΚ. Με την απόφαση 2002/268/ΕΚ της Επιτροπής (2), επιβεβαιώθηκε ότι ο φάκελος ήταν πλήρης και ότι μπορεί να θεωρηθεί ότι πληροί, κατ’ αρχήν, τις απαιτήσεις ως προς τα δεδομένα και τις πληροφορίες, του παραρτήματος ΙΙ και του παραρτήματος ΙΙΙ της οδηγίας.
(2)
Τον Οκτώβριο του 1997 οι Κάτω Χώρες παρέλαβαν αίτηση από την εταιρεία DuPont de Nemours σχετικά με την ουσία indoxacarb (πρώην ονομασία: DPX-KN128). Με την απόφαση 98/398/ΕΚ της Επιτροπής (3), επιβεβαιώθηκε ότι ο φάκελος ήταν πλήρης και ότι μπορεί να θεωρηθεί ότι πληροί, κατ’ αρχήν, τις απαιτήσεις ως προς τα δεδομένα και τις πληροφορίες του παραρτήματος ΙΙ και του παραρτήματος ΙΙΙ της οδηγίας.
(3)
Τον Ιούλιο του 1999 οι Κάτω Χώρες παρέλαβαν αίτηση από την εταιρεία Dow Agrosciences σχετικά με την ουσία spinosad. Με την απόφαση 2000/210/ΕΚ (4), της Επιτροπής επιβεβαιώθηκε ότι ο φάκελος ήταν πλήρης και ότι μπορεί να θεωρηθεί ότι πληροί, κατ’ αρχήν, τις απαιτήσεις ως προς τα δεδομένα και τις πληροφορίες του παραρτήματος ΙΙ και του παραρτήματος ΙΙΙ της οδηγίας.
(4)
Τον Ιούλιο του 1996 οι Κάτω Χώρες παρέλαβαν αίτηση από την εταιρεία Biosys σχετικά με τον Spodoptera exigua nuclear polyhedrosis virus. Με την απόφαση 97/865/ΕΚ της Επιτροπής (5) επιβεβαιώθηκε ότι ο φάκελος ήταν πλήρης και ότι μπορεί να θεωρηθεί ότι πληροί, κατ’ αρχήν, τις απαιτήσεις ως προς τα δεδομένα και τις πληροφορίες του παραρτήματος ΙΙ και του παραρτήματος ΙΙΙ της οδηγίας.
(5)
Αυτή η επιβεβαίωση της πληρότητας των φακέλων ήταν αναγκαία για να καταστεί δυνατή η λεπτομερής τους εξέταση και να δοθεί στα κράτη μέλη η δυνατότητα να χορηγήσουν προσωρινές εγκρίσεις, για διάστημα μέχρι τριών ετών, σε φυτοπροστατευτικά προϊόντα που περιέχουν τις συγκεκριμένες δραστικές ουσίες, ενώ παράλληλα συμμορφώνονται προς τους όρους του άρθρου 8 παράγραφος 1 της οδηγίας 91/414/ΕΟΚ, και ιδίως προς τον όρο που αφορά τη λεπτομερή αξιολόγηση της δραστικής ουσίας και του φυτοπροστατευτικού προϊόντος υπό το πρίσμα των απαιτήσεων που προβλέπει η οδηγία.
(6)
Ως προς τις εν λόγω δραστικές ουσίες αξιολογήθηκαν οι επιπτώσεις στην ανθρώπινη υγεία και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνουν οι αντίστοιχες αιτούσες εταιρείες. Τα κράτη μέλη εισηγητές υπέβαλαν στην Επιτροπή τα σχέδια των εκθέσεων αξιολόγησης στις 22 Νοεμβρίου 2002 (boscalid), 7 Φεβρουαρίου 2000 (indoxacarb), 5 Μαρτίου 2001 (spinosad) και 19 Νοεμβρίου 1999 (Spodoptera exigua nuclear polyhedrosis virus).
(7)
Μετά την υποβολή των σχεδίων των εκθέσεων αξιολόγησης από τα κράτη μέλη εισηγητές, κρίθηκε αναγκαίο να ζητηθούν περαιτέρω πληροφορίες από τις αιτούσες εταιρείες. Οι πληροφορίες αυτές επρόκειτο να εξεταστούν από το εκάστοτε κράτος μέλος εισηγητή, το οποίο και θα υπέβαλε την αξιολόγησή του. Ως εκ τούτου, συνεχίζεται ακόμη η εξέταση των φακέλων και δεν είναι δυνατόν να ολοκληρωθεί η αξιολόγηση εντός του χρονοδιαγράμματος που προβλέπεται από την οδηγία 91/414/ΕΟΚ.
(8)
Δεδομένου ότι από την αξιολόγηση δεν προέκυψαν μέχρι τώρα λόγοι άμεσης ανησυχίας, πρέπει να δοθεί στα κράτη μέλη η δυνατότητα να παρατείνουν τις προσωρινές εγκρίσεις, οι οποίες έχουν χορηγηθεί σε φυτοπροστατευτικά προϊόντα που περιέχουν τις εν λόγω δραστικές ουσίες, για διάστημα 24 μηνών σύμφωνα με τις διατάξεις του άρθρου 8 της οδηγίας 91/414/ΕΟΚ, ώστε να καταστεί δυνατή η συνέχιση της εξέτασης των φακέλων. Αναμένεται ότι εντός 24 μηνών θα έχει ολοκληρωθεί η διαδικασία αξιολόγησης και λήψης αποφάσεων όσον αφορά την έκδοση απόφασης για πιθανή καταχώριση κάθε μίας από τις ανωτέρω δραστικές ουσίες στο παράρτημα Ι.
(9)
Τα μέτρα που ορίζονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη μπορούν να επεκτείνουν τη διάρκεια των προσωρινών εγκρίσεων για τα φυτοπροστατευτικά προϊόντα που περιέχουν boscalid, indoxacarb, spinosad ή Spodoptera exigua nuclear polyhedrosis virus για περίοδο που δεν υπερβαίνει τους 24 μήνες από την ημερομηνία έκδοσης της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 19 Οκτωβρίου 2005.

Labels: 0
3
6